IV. Szőlő- Dűlő Futóverseny Versenykiírása

Időpont: 2019. augusztus 18., vasárnap – 08:00-tól

Rajt és cél helyszín: Csongrád, Kossuth tér ( Iskola utca sarok )

Rajt időpont:

9.40 Házmester „Jótékonysági” futam 820 m

3 fős családi (két szülő+1 gyermek vagy 2 gyermek+1 szülő)

3 fős csapat (7-14 év közötti vegyes csapatok, fiúk és leányok)

egyéni indulók, fogyatékkal élők és támogatók

10.00 Kadarka Félmaraton futam, egyéni, 22,17 km (aszfaltos út, homokos út, 16 m szintemelkedés)

Tiszafröccs futam, egyéni, 13,31 km (aszfaltos út, homokos út, 9 m szintemelkedéssel)

10.30 Macifröccs futam, 400 m óvodásoknak, egyéni (6 évesek és fiatalabbak)

Figyelem, kérjük alaposan elolvasni!

Az előnevezett versenyzők emblémázott pólót kapnak, mely 2019. augusztus 18-án reggel 8.00 órától vehető át a rajtszámokkal együtt, a regisztrációs sátorban a verseny helyszínén, rendezett nevezési díj ellenében.

Külön kérünk minden előnevezett versenyzőt, hogy érkezzen időben, legkésőbb a futamuk rajtja előtt fél órával!

A résztvevők létszáma miatt torlódás alakulhat ki az átadás-átvételnél, a fenti időpontokon az útbiztosítás miatt nincs lehetőség változtatni.

Kérünk mindenkit, hogy a regisztrációhoz hozza magával az online nevezés és befizetés után kapott visszaigazoló nevezési lapot, illetve személyi azonosításhoz szükséges okmányt! A visszaigazoló nevezési lap bemutatása mobiltelefonon, táblagépen is megtörténhet!

Versenyszabályzat

Jelen versenyszabályzat (a továbbiakban: Szabályzat) a 2019. augusztus 18-án megrendezésre kerülő IV. Szőlő - Dűlő Futóversenyre vonatkozik, melynek megbízott szervezője: a Csongrádi Senior Úszó és Szabadidősport Egyesület, Csongrád, Tanya 827/A, adószám: 18472479-1-06, továbbiakban: Szervező. A Szabályzatot a Szervező a verseny zavartalan lebonyolítása, a Versenyzők tájékoztatása és a sportszerű, szabályszerű versenyeztetés megvalósításának érdekében alkotta meg.

A futóversenyt a Szervező 400 m, 820 m, 13,31 és 22,17 km távokon hirdeti meg az általa kijelölt útvonalakon. A futóversenyen való részvételnek alsó korhatára nincs, 18 év alatti versenyző részvételének feltétele a szülői beleegyező nyilatkozat kitöltése, mely a nevezési oldalról letölthető és a regisztrációkor leadandó a helyszínen. A futóverseny bármely távja teljesíthető babakocsival, figyelve a kisgyermek biztonságára.

A futóversenyen a Szervezők az egyéni és csapatteljesítmény alapján értékelnek.

Nevezés menete:

[www.csongrad.hu/szolo-dulo](http://www.csongrad.hu/szolo-dulo) online felületen

A Szervező előnevezést és korlátozott számban helyszíni nevezést egyaránt biztosít, mely azonban emelt nevezési díj megfizetésével jár.

Előnevezésnek minősül a kitöltött nevezési lap benyújtása és a nevezési díj befizetése. A Szervező előnevezést 2019. július 31. 08.00 órától 2018. augusztus 15., 24:00 óráig fogad, mely magában foglalja a nevezési díj Szervezőhöz való beérkezését is.

Helyszíni nevezésre a futóverseny napján, 2019. augusztus 18-án reggel 08.00 órától 09.00 óráig a nevezési lapok kitöltésével és a nevezési díj befizetésével (mely az előnevezési díjtól eltérő!!) korlátozott számban lesz lehetőség. Helyszíni nevezés esetén a rajtcsomag egyes részei postán kerülhetnek kiküldésre a rendezvényt követő egy hónapon belül.

Nevezési lap kitöltése, nevezés benyújtása

A Szervező az előnevezéshez online, a helyszíni nevezéshez papíralapú nevezési lapot biztosít.

A 18 év alatti Versenyzők részvételének feltétele a szülői hozzájáruló nyilatkozat benyújtása a helyszínen, a regisztrációs sátorban, mely letölthető a verseny nevezési oldaláról, vagy a csongrad.hu oldalról.

Az online nevezéssel a Versenyző nevezését a „Küldés” gombra való kattintással a Szervező automatikusan fogadja. A nevezési díjjal kiírt versenyszámokban, csak a nevezési díj, megadott számlára történő megérkezése után kerül a versenyző visszaigazolásra, aktiválásra.

Az online nevezési lap aláírás nélkül érvényes, a benne található nyilatkozat elfogadásával egyidejűleg érvénybe lép.

Nevezési díj mértéke és megfizetése, határidők

A nevezési díj, **Kadarka félmaraton futam, 22,17 km és Tiszafröccs futam, 13,31 km**, minden esetben tartalmazz : egy reggeli italt a támogatói sátorban; a szervezés teljes kivitelezésé; rajtszámot; egészségügyi ellátást; a közúti szakasz biztosítását; a frissítőpontokat zöldséget és gyümölcsöt, szőlőcukrot, vizet, frissítő italalt, illetve a támogatók által felajánlott ajándékokat, célba érkezés után befutóérmet, folyadékpótlást és ásványi anyag pótlását szolgáló zöldséget, szendvicset, a verseny után egyedi, virtuális oklevelet, befutóidővel, célfotóval.

Az előnevezett versenyzők emblémázott pólót kapnak

Előnevezés esetén: 2019. 07.31. 8:00-tól 08.15. 24.00-ig: 3000.-Ft

Helyszíni nevezés esetén: 4000.-Ft

Macifröccs futam (400 m) előnevezés esetén 500.-Ft

Előnevezés esetén: 2019. 07.31. 8:00-tól 08.15. 24.00-ig

Helyszíni nevezés esetén: 1000.-Ft/fő

Házmester”Jótékonysági” futam ,előnevezés esetén: 1000.-ft/csapat, család

Előnevezés esetén: 2019. 07.31. 8:00-tól 08.15. 24.00-ig

FONI-ért futamra támogatói nevezés (nevezési felületen választható, akár többszöri nevezéssel):

1000.- ft, 2000.-Ft, 3000.-Ft, melynek 75%-a kerül az intézmény számlájára átutalásra!!!)

A támogatást a FONI uszodai belépőire fordítják. A jótékonysági táv teljesíthető sétálva is!!!

Helyszíni nevezés esetén: 2000.-Ft/ csapat, család vagy egyéni támogató induló

A nevezés tartalmazza : minden indulónak, óvodásnak, csapatnak és családnak a befutóérmet, rajtszámot, a szervezés teljes kivitelezését, egészségügyi ellátást, a közúti szakasz biztosítását, orvosi felügyelet, a közúti szakasz biztosítása, vizet, szőlőcukorral, a célban gyümölcsöt, a verseny után virtuális oklevelet, célfotóval.

Az előnevezett versenyzők emblémázott pólót kapnak

A Macifröccs (óvodás) futam kivételével bármely táv teljesíthető babakocsival, egyéni indulóként is, vagy a családi futam gyermek résztvevőjeként is.

Előnevezés esetén a nevezési díjat a Versenyző átutalja vagy befizeti, a megadott határidőig a

3A Takarékszövetkezet, 57200048-10035261 , Csongrádi Senior Úszó és Szabadidősport Egyesület bankszámlaszámára.

A könnyebb azonosíthatóság érdekében a Közlemény rovatban fel kell tüntetni a Versenyző következő adatait: név+születési év+ táv.

A befizetésről a helyszínen kap számlát, melyet a regisztrációs sátorban igényelhet.

Helyszíni nevezés, pénzvisszatérítés, vis maior

A helyszíni nevezés, korlátozott számban, félmaraton és 10 km kategóriákban egységesen 4000,-/fő. Helyszíni nevezés esetén a nevezési díjat készpénzben kell befizetni.

Amennyiben a Versenyző a nevezési díjat befizette, azonban bármely körülmény miatt a futóversenyen nem vesz részt, a nevezési díjat a Szervező nem téríti meg. Amennyiben olyan körülmény lép fel, mely a verseny megtartását, a résztvevők testi épségét veszélyeztetné, a Szervező arról értesítést küld és egy következő időpontban kerül az esemény megrendezésre.

A nevezési díj tartalma

A nevezési díj tartalmazza az alábbiakat:

részvétel a futóversenyen

befutó érem minden versenyző részére

előnevezett versenyzőknek emblémázott póló

a futóútvonalak biztosítása ( önkéntesek, polgárőrség)

egészségügyi ellátás biztosítása (elsősegély-nyújtási lehetőség a rajt-célállomásnál, mentőgépjármű a teljes távon)

a mezőny előtt és után kerékpáros felvezetés és kíséret

rajtszám

frissítőpontokon víz, szőlőcukor, gyümölcs, zöldség, célba érkezéskor frissítő,víz, gyümölcs, szendvics

öltözési, zuhanyzási lehetőség

abszolút helyezettek éremmel és serleggel való díjazása

továbbá a verseny támogatói által felajánlott tárgyak, ismertetők

útvonal térkép

A Szervező az alábbi kategóriákban rangsorolja a célba érkezést

Kadarka félmaraton futam és Tiszafröccs futam

Az abszolút női és férfi 1-2-3 helyezett érem díjazás

A legfiatalabb és legkorosabb induló különdíjban részesül

Házmester futam

Csapatonként, családonként, abszolút 1-2-3 helyezett érem díjazás

Macifröccs futam

Az abszolút leány és fiú 1-2-3 helyezett érem díjazás

A legfiatalabb induló különdíjban részesül

A Szervezők a nevezések beérkezésére való tekintettel a kategóriák változtatására a jogot fenntartják. A Szervező az esetleges változtatásról a versenytáv indítása előtt a helyszínen tájékoztatja a Versenyzőket.

Az útvonalakat a Szervező tájékozódást segítő táblákkal látja el (irányjelzés, szalagok). Az útvonal forgalommal ellátott szakaszain, kereszteződéseiben való biztonságos és zavartalan áthaladást önkéntesek és polgárőrök biztosítják. Minden indulónak nevezéskor nyilatkozni kell, hogy ismeri a Közúti közlekedés szabályait, a verseny ideje alatt betartja.

A Szervező kb. 5 kilométerenként frissítőpontokat helyez el, ahol a Versenyzőnek lehetősége lesz frissítőt (víz, gyümölcs, zöldség, szőlőcukor) magához venni.

A frissítőpontokon tartózkodó segítők komolyabb sérülés esetén azonnal értesítik a Szervezőt, aki a rajt-célállomásnál tartózkodó egészségügyi dolgozóval felveszi a kapcsolatot, szükség esetén orvost értesít.

A Szervező a Versenyzők előtt és után kerékpáros kíséretet biztosít.

A Szervező fenti oldalakon jelenteti meg a futóversenyen készült fényképeket. Amennyiben a Versenyző a róla készült fotókat nem szeretné közzétetetni, a Versenyző erre irányuló kifejezett írásos jelzésével a verseny napján és helyszínén forduljon a Szervező felé, melyben megjelöli rajtszámát is.

A Szervezővel való kapcsolattartás lehetőségei: 06 30 5069728 telefonszámon vagy a csongradseniorok@gmail.com e-mail címre való üzenet küldésével vagy az esemény facebook oldalán / Szőlő-Dűlő futóverseny /

Egyéb információk:

Egy nevező egy egyéni táv futására jelentkezhet, de családi vagy csapat futásban is részt vehet.

A rajtszámot a póló elejére, jól látható helyen kérjük rögzíteni. A rajtszámot a nevezők a helyszínen megkapják, annak rögzítéséhez szükséges kapcsokkal vagy gumiszalaggal együtt.

A Szervező a Versenyzőt a futóversenyből kizárja, ha a nevezési lapot nem a valóságnak megfelelően tölti ki (pl. születési idő), a rajtszámot összehajtja, letakarja, nem a póló elejére tűzi, futótársával szemben sportszerűtlen magatartást tanúsít (szándékos lökdösés, gáncsolás, stb.). A verseny időtartamára (előnevezések megkezdésétől az eredményhirdetésig) jelen Szabályzatot mind a Szervező, mind a Versenyző köteles magára kötelező érvényűnek tekinteni, függetlenül attól, hogy a Versenyző a nevezési lapot saját aláírásával ellátta-e vagy sem (elektronikus nevezési lap és papír alapú nevezési lap esetén egyaránt).

A Szervező fenntartja az útvonal-, program,- időpont változtatás jogát, értesítési kötelezettséggel!

Térképek letölthetők a nevezési felületről!!

Részvételi jogosultság

Versenyen csak arra nevezett, regisztrált, rajtszámmal rendelkező versenyző vehet részt.

Előnevezés csak abban az esetben érvényes, hogyha a nevezési díjat a regisztrációval egy időben elutalja vagy befizeti a megadott bankszámlaszámra., melynek a nevezési idő zártáig a fent megadott bankszámlára kell kerüljön. Eltérő esetben a nevezését töröljük, csak a helyszínen van lehetőség, a helyszíni nevezés díj ellenében nevezni.

Azon Versenyző esetében, aki az elő regisztráció letelte után nevez, a beérkezett nevezést és nevezési díjakat érvénytelennek tekintjük, visszautalásra nincs lehetőség.

Az előnevezés időszaka alatt befizetett és utalt összegeket nem áll módunkban visszautalni.

A versenyző köteles a verseny teljes ideje alatt, jól látható módon viselni a Szervezőtől kapott, biztonsági kapcsokkal a pólójára erősített rajtszámot.

A versenyző köteles az ún. “fair play”elveit a verseny során betartani, másik sportolót versenyében nem akadályozni.

A versenyző köteles a Szervező és a versenybíró utasításait betartani.

A versenyző a nevezés elküldésével és a regisztráció megtételével vállalja, hogy edzettségi állapota megfelelő, kiskorú esetén a szülői nyilatkozik gyermeke egészségi állapotáról, írásban.

A szervezők fenntartják a mindenkori és mindenre kiterjedő változás jogát!

Az Adatkezelési Szabályzat olvasható a nevezési felületen!!

[www.csongrad.hu](http://www.csongrad.hu)/szolo-dulo

Kérjük nevezés előtt figyelmesen olvassa el! A nevezéssel együtt elfogadja a Adatkezelési Szabályzatban foglaltakat!!!